Stenhelmoides

Stenhelmoides er en slekt av biller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

 Utseende 
Små (1–7 mm), avlange biller. Artene i underfamilien Elminae er glatte og blanke, denne slekten har forholdsvis slank kroppsform. Gamle biller kan kjennes på at de er «tilgrodde» med alger og mikroorganismer. Familien kan særlig kjennes på lange fotledd med store klør, som brukes til å klamre seg fast til bunnen. Hodet er lite, antennene er middels lange, 7–11-leddete, tråd- eller kølleformede. Brystskjoldet (pronotum) har opphøyde lengdelister hos underfamilien Elminae. Dekkvingene er avlange med punktrekker, ofte også opphøyde lengdelister. Beina er lange, særlig fotleddene, og ganske kraftige. Det ytterste fotleddet bærer uvanlig store klør. Larvene er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.

 Levevis 
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.

 Utbredelse 
Slekten er utbredt i den neotropiske økosonen.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien elvebiller, Elmidae Curtis, 1830
 Underfamilien elvebiller (Elminae) Curtis, 1830
 Slekten Stenhelmoides Grouvelle, 1908 
 Stenhelmoides antennarius Spangler and Perkins, 1989 	 
 Stenhelmoides beebei Spangler and Perkins, 1989 	 
 Stenhelmoides grandis Spangler and Perkins, 1989 	 
 Stenhelmoides grouvellei Pic, 1923 	 
 Stenhelmoides guyanensis Grouvelle, 1908 	 
 Stenhelmoides inconscriptus Spangler and Perkins, 1989 	 
 Stenhelmoides mimicus Spangler and Perkins, 1989 	 
 Stenhelmoides onorei Monte and Mascagni, 2012 	 
 Stenhelmoides platysternum Spangler and Perkins, 1989 	 
 Stenhelmoides pubipes Spangler and Perkins, 1989 	 
 Stenhelmoides rufulus (Hinton, 1934) 	 
 Stenhelmoides stegastus Spangler and Perkins, 1989 	 
 Stenhelmoides strictifrons Grouvelle, 1908 	 
 Stenhelmoides submaculatus Hinton, 1937 	 
 Stenhelmoides variabilis'' Spangler and Perkins, 1989

Referanser

Eksterne lenker 
 

Elvebiller
Biller formelt beskrevet i 1908